Jakelussa mainituille

EDUSTAJAN NIMEÄMINEN YHDENVERTAISUUSTOIMIKUNTAAN

Oikeusministeriö asetti 25.1.2007 toimikunnan uudistamaan yhdenvertaisuuslainsäädäntöä.  Toimikunnan toimeksiannon mukaan toimikunnan kokoonpanoa voidaan täydentää välimietinnön antamisen jälkeen. Oikeusministeriö pyytää kutakin jakelussa mainittua nimeämään ehdokkaansa toimikunnan jäseneksi. 

Naisten ja miesten välisestä tasa-arvosta annetun lain (609/1986) 4 a §:n mukaan valtion komiteoissa, neuvottelukunnissa ja muissa vastaavissa toimielimissä tulee olla vähintään 40 prosenttia sekä naisia että miehiä. Toimikunnan nykyinen kokoonpano huomioon ottaen oikeusministeriö pyytää mahdollisuuksien mukaan nimeämään ensisijaisesti miesehdokkaita.

Ehdotus toimikunnan jäseneksi pyydetään toimittamaan oikeusministeriölle kirjeitse osoitteeseen PL 25, 00023 Valtioneuvosto sekä sähköpostitse osoitteeseen oikeusministerio@om.fi viimeistään 23.5.2008.

Lisätietoja antaa yhdenvertaisuustoimikunnan pääsihteeri erityisasiantuntija Anna-Elina Pohjolainen (p. 1606 7687, anna-elina.pohjolainen@om.fi). 

	Osastopäällikön sijainen,
	lainsäädäntöjohtaja		Asko Välimaa

JAKELU 	Akava ry 
	Toimihenkilöjärjestö STTK ry
	Kunnallinen työmarkkinalaitos 
	Suomen Yrittäjät